CELEX: 62015TN0100
Language: et
Date: 2015-02-27 00:00:00
Title: Kohtuasi T-100/15: 27. veebruaril 2015 esitatud hagi – Dextro Energy versus komisjon

11.5.2015   
            
            
               ET
            
            
               Euroopa Liidu Teataja
            
            
               C 155/31
            
         27. veebruaril 2015 esitatud hagi – Dextro Energy versus komisjon
   (Kohtuasi T-100/15)
   (2015/C 155/37)
   Kohtumenetluse keel: saksa
   
      Pooled
   
   
      Hageja: Dextro Energy GmbH & Co. KG (Krefeld, Saksamaa) (esindajad: advokaadid M. Hagenmeyer ja T. Teufer)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 6. jaanuari 2015. aasta määrus (EL) nr 2015/8, millega ei anta luba teatavatele toidu kohta esitatavatele tervisealastele väidetele, välja arvatud haigestumise riski vähendamisele ning laste arengule ja tervisele viitavatele väidetele (ELT L 3, 7.1.2015, lk 6);
            
         
               —
            
            
               jätta kohtukulud kostja kanda.
            
         
      Väited ja peamised argumendid
   
   Hagi põhjenduseks esitab hageja neli väidet.
   Esimene väide: määruse nr 1924/2006 (1) artikli 18 lõike 4 rikkumine
   Hageja väidab, et puuduvad põhjused, mis võiksid õigustada viiele väitele loa andmata jätmist, eriti kui Euroopa Toiduohutusamet esitas selle kohta viis soosivat teaduslikku hinnangut. Need viis väidet ei ole vastuolus üldtunnustatud toitumis- ja tervisealaste põhimõtetega, need ei anna tarbijatele vastuolulist ja segadusse ajavat teavet, need ei ole ka mitmeti mõistetavad või eksitavad.
   Teine väide: Proportsionaalsuse puudumine
   Hageja väidab, et arvestades viie tervisealase väite kohta käivat Euroopa Toiduohutusameti soosivat seisukohta on taotluste tagasilükkamisega kaasnev absoluutne reklaamikeeld ebaproportsionaalne.
   Kolmas väide: Võrdsuspõhimõtte rikkumine
   Hageja väidab, et kostja keeldus teaduslikult vaieldamatutele tervisealastele väidetele loa andmisest, kuigi varem on ta võrreldavatele väidetele loa andnud.
   Neljas väide: Piisava põhjenduse puudumine
   Viimaks väidab hagejad, et vaidlustatud määrus ei ole piisavalt põhjendatud: ei ole võimalik aru saada ei sellest, kas kostja on võtnud arvesse hageja ja avalikkuse argumente ega sellest, kas ta neid argumente iseseisvalt üldse hindas.
   
      (1)  Euroopa Parlamendi ja nõukogu 20. detsembri 2006. aasta määrus (EÜ) nr 1924/2006 toidu kohta esitatavate toitumis- ja tervisealaste väidete kohta (ELT L 404, 30.12.2006, lk 9).